
  CONSILIUL JUDEŢEAN  

HOTĂRÂRE

privind aprobarea organigramei şi a statului de funcţii ale  
Centrului Judeţean pentru Cultură Bistriţa-Năsăud
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 27 consilieri judeţeni;

Având în vedere:

- expunerea de motive nr. 5120/08.04.2014 a Preşedintelui Consiliului Judeţean  Bistriţa-Năsăud;

- raportul comun nr. IB/IIA/5122/08.04.2014 al Direcţiei administraţie locală şi al Direcţiei economice; 

- adresele nr. 121/2014 şi nr. 191/2014 ale Centrului Judeţean pentru Cultură Bistriţa-Năsăud, înregistrate la Consiliul Judeţean Bistriţa-Năsăud, cu nr. IB/3354/10.03.2014 şi nr. IB/5233/09.04.2014;
- prevederile Hotărârii Consiliului de administraţie al Centrului Judeţean pentru Cultură Bistriţa-Năsăud nr. 134/04.03.2014 privind aprobarea organigramei şi a statului de funcţii;

- prevederile art. 40 din Legea nr. 53/2003 - Codul Muncii, republicată, cu modificările şi completările ulterioare;

- prevederile art. 6* din Ordonanţa de Urgenţă a Guvernului României nr. 118/2006 privind înfiintarea, organizarea şi desfăşurarea activităţii aşezămintelor culturale, cu modificările şi completările ulterioare;

- prevederile art. 19 din Ordonanţa de Urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, aprobată prin Legea nr. 28/2014;
- prevederile art. III şi ale Anexei  la Ordonanţa de Urgenţă a Guvernului nr. 63/2010 privind modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;

- prevederile Anexei 5, art. 8-9 din Ordinul nr. 2193/2004 pentru aprobarea regulamentelor-cadru de organizare şi funcţionare a aşezămintelor culturale;
- prevederile Hotărârii Consiliului Judeţean Bistriţa-Năsăud nr. 16/2014 privind aprobarea bugetului de venituri şi cheltuieli şi a programelor, proiectelor şi acţiunilor culturale la Centrul Judeţean pentru Cultură Bistriţa-Năsăud pe anul 2014;
- prevederile Hotărârii Consiliului Judeţean Bistriţa-Năsăud nr. 84/2013 privind aprobarea organigramei şi a statului de funcţii al  Centrului Judeţean pentru Cultură Bistriţa-Năsăud pentru anul 2013; 
- prevederile Hotărârii Consiliului Judeţean Bistriţa-Năsăud nr. 113/2013 privind modificarea organigramei şi a statului de funcţii al  Centrului Judeţean pentru Cultură Bistriţa-Năsăud; 
- prevederile Anexei nr. IV din Legea nr. 284/2010 – Legea-cadru privind salarizarea unitară a personalului plătit din fonduri publice; 

- raportul nr. IC/6038/30.04.2014 al Comisiei economice;

- raportul nr. IC/6040/30.04.2014 al Comisiei de administraţie;

- raportul nr. IC/6042/30.04.2014 al Comisiei de cultură.

În temeiul dispoziţiilor art.45 alin.(1), art.91 alin.(2) lit.c), art.97 şi art. 115, alin.(1) lit.c) din Legea nr.215/ 2001 privind administraţia  publică locală, republicată, cu modificările şi completările ulterioare,
HOTĂRĂŞTE: 

        Art.1. (1) Se aprobă organigrama şi statul de funcţii ale Centrului Judeţean pentru Cultură Bistriţa-Năsăud, conform Anexelor nr. 1 şi 2, care fac parte integrantă din prezenta hotărâre.

         (2)  Numărul maxim de posturi care se finanţează din fonduri publice pe anul 2014 pentru Centrul Judeţean pentru Cultură Bistriţa-Năsăud este de 73.
         Art.2. Începând cu data adoptării prezentei hotărâri se abrogă prevederile Hotărârilor Consiliului Judeţean Bistriţa-Năsăud nr. 84/2013 şi nr. 113/2013. 
         Art.3. Prezenta hotărâre a fost adoptată cu un număr de 28 voturi “pentru”.

        Art.4. Cu ducerea la îndeplinire a prevederilor prezentei hotărâri se încredinţează managerul Centrului Judeţean pentru Cultură Bistriţa-Năsăud şi Direcţia economică. 

         Art.5. Prezenta hotărâre se comunică de către Serviciul  administraţie şi relaţii publice cu:

- Direcţia administraţie locală;

- Direcţia economică;
- Compartimentul audit public intern;
- Domnul Alexandru Pugna, vicepreşedintele Consiliului Judeţean Bistriţa-Năsăud;
- Centrul Judeţean pentru Cultură Bistriţa-Năsăud;

- Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

